સ્પોર્ટ્સ ડેસ્ક: ટેસ્ટ સીરીઝમાં પાંચમી અને અંતિમ મેચમાં ભારતના રવીન્દ્ર જાડેજાની લડાયક અણનમ અડધી સદી (86) અને પોતાની પહેલી મેચ રમી રહેલા હનુમા વિહારીની અડધી સદી (56)ની મદદથી ભારત ઈંગ્લેન્ડ સામેની પાંચમી ટેસ્ટમાં 292 રન બનાવી ઓલઆઉટ થયું હતું. ઈંગ્લેન્ડને પ્રથમ દાવમાં 40 રનની સરેસાઈ મળી છે. ઈંગ્લેન્ડ પ્રથમ દાવમાં 332 રન બનાવ્યા હતા. ત્રીજા દિવસની રમત પુરી થતા ઈંગ્લેન્ડે 2 વિકેટે 114 રન કરી 154 રનની સરેસાઈ મેળવી લીધી છે.ત્રીજા દિવસે ભારતે 6 વિકેટે 174 રનથી દિવસનો પ્રારંભ કર્યો હતો. હનુમા વિહારી અને જાડેજાએ શાનદાર બેટિંગ કરતા સાતમી વિકેટ માટે 77 રનની ભાગીદારી નોંધાવી હતી. વિહારીએ ડેબ્યુ ટેસ્ટમાં જ અડધી સદી ફટકારી હતી. આ પછી તે 56 રન બનાવી મોઈન અલીનો શિકાર બન્યો હતો.